कुख्यात बाहुबलि व धनबलि नेता डीपी यादव के भतीजे पूर्व एमएलसी जितेन्द्र यादव ने आज कस्बा उझानी में आतंकवाद के विरोध में पाकिस्तान का झंडा जलाया, जबकि भाजपा का ऐसा कोई दिशा-निर्देश नहीं था। सूत्रों का कहना है कि पार्टी के कार्यक्रम से हट कर पाकिस्तान का झंडा जलाने की घटना को भाजपा नेता गंभीरता से ले सकते हैं, क्योंकि भाजपा बूथ स्तर पर चलाये जा रहे कार्यक्रमों में व्यस्त है, वहीं जितेन्द्र यादव उन कार्यक्रमों को गंभीरता से न लेकर मीडिया में छाने की हरकतें करते नजर आ रहे हैं। सूत्रों का कहना है कि पाकिस्तान का झंडा जलाने की घटना भाजपा सरकार की नीतियों के विरोध में भी ली जा सकती है, जिस पर हाईकमान कार्रवाई भी कर सकता है।